Document ID: 31988R4216

ΚΑΝΟΝΙΣΜΟΣ (ΕΟΚ) αριθ. 4216/88 ΤΗΣ ΕΠΙΤΡΟΠΗΣ της 21ης Δεκεμβρίου 1988 που τροποποιεί τον κανονισμό (ΕΟΚ) αριθ. 3611/84 για τον καθορισμό συντελεστών προσαρμογής για τα κατεψυγμένα καλαμάρια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3468/88 (2), και ιδίως τα άρθρα 16 παράγραφος 3 και 21 παράγραφος 6,
Εκτιμώντας:
ότι με τον κανονισμό (ΕΟΚ) αριθ. 3611/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3940/87 (4), καθορίστηκαν οι συντελεστές προσαρμογής για τα κατεψυγμένα καλαμάρια-
ότι, λόγω της πρόσφατης ανάπτυξης της αγοράς, η παραγωγή των καλαμαριών Illex spp. και Ommastrephes sagittatus αφορά όχι μόνο τα ολόκληρα προϊόντα αλλά και τις εμπορικές παρουσιάσεις σε μορφή σωλήνα ή κυλίνδρου- ότι πρέπει, επομένως, να καθοριστούν οι συντελεστές προσαρμογής για τις παρουσιάσεις αυτές, προκειμένου να εφαρμοστούν στο καθεστώς των τιμών αναφοράς, καθώς και σ'εκείνο που αναφέρεται στο άρθρο 16 παράγραφος 1 του κανονισμού (ΕΟΚ) αριθ. 3796/81-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Αλιευτικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3611/84 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1988.

Labels: 3
17
6